SIRI เคาะแผนซื้อหุ้นคืน 1.48 พันล้านหุ้น วงเงิน 3 พันลบ. เริ่ม 11 ธ.ค.นี้
SIRI เคาะแผนซื้อหุ้นคืน 1.48 พันล้านหุ้น วงเงิน 3 พันลบ. เริ่ม 11 ธ.ค.นี้
26 พ.ย. 2561

บริษัท แสนสิริ จำกัด (มหาชน) หรือ SIRI เปิดเผยว่า ที่ประชุมคณะกรรมการบริษัทมีมติอนุมัติโครงการซื้อหุ้นคืนเพื่อบริหารทางการเงิน วงเงิน 3,000 ล้านบาท และจำนวนหุ้นที่จะซื้อประมาณ 1,486 ล้านหุ้น หรือประมาณ 10% ของหุ้นที่จำหน่ายได้แล้วทั้งหมด โดยจะเป็นการซื้อในตลาดหลักทรัพย์ และมีระยะเวลาการซื้อหุ้นคืน 6 เดือน นับตั้งวันที่ 11 ธ.ค. 61 ถึงวันที่ 10 มิ.ย.62
สำหรับราคาหุ้นที่จะซื้อคืน โดยให้นำราคาหุ้นเฉลี่ยย้อนหลัง 30 วันก่อนวันที่บริษัทจะทำการเปิดเผยข้อมูลมาประกอบการพิจารณากำหนดราคาหุ้นด้วยราคาหุ้นที่จะซื้อคืนจะไม่เกินกว่าราคาปิดของหุ้นเฉลี่ย 5 วันทำการซื้อขายก่อนหน้าวันที่ทำการซื้อขายย้อนหลัง 30 วันทำการ ตั้งแต่วันที่ 11 ต.ค.61 ถึงวันที่ 23 พ.ย.61 เท่ากับ 1.49 บาทต่อหุ้น